Живко Лазаров
Кълбо от мисли

chitanka.info

Въртя се във кълбо от мисли.

Защо и накъде? Не зная!

Въпросите ме в примка стискат,

дали не сме в началото на края?

Без тебе, тези дълги дни,

са като кръгове на Ада.

Вярата ми само ме крепи.

Само с нея аз ще ги изстрадам.

Всеки ден тече присъдата.

Липсата ти няма аналог.

Всеки ден умирам и възкръсвам.

Моля се на дявол и на Бог.

Въртя се във кълбо от мисли.

Ще се върнеш ли? Не зная!

Обичаше ли ме наистина

или играта свърши най-накрая?!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.